Държавен вестник, бр. 85, 2024 г., стр. 5

БРОЙ  85	
Д Ъ Р Ж А В Е Н  В Е С Т Н И К 	
СТР.  5  
б) за валидността на българските лични 
документи – от Националния автоматизиран 
информационен фонд за българските лични 
документи – „Национален регистър на бъл­
гарските лични документи“, за целите на 
идентифицирането на физическите лица.
2. Националната агенция за приходите 
предоставя на Министерството на здравео­
пазването информация за здравноосигури­
телния статус на физическите лица, вписани 
в регистъра на агенцията.“
3. Създават се ал. 8, 9 и 10:
„(8) Присъствието на пациенти в лечебни и 
здравни заведения, извършването на изявле­
ния и изразяването на информирано съгласие 
за извършваните в лечебните и здравните 
заведения дейности и на други съгласия се 
удостоверяват по ред, определен в наредбата 
по ал. 6.
(9) Не може да се въвеждат изисквания за 
възпроизвеждане или съхранение на хартиен 
носител на електронни документи, които 
са част от електронните здравни записи в 
Националната здравноинформационна сис­
тема, освен при обективна необходимост по 
технически причини или когато пациентът 
изрази желание да получи информация на 
хартиен носител.
(10) Електронни документи, определени 
с наредбата по ал. 6, част от електронните 
здравни записи в Националната здравно­
информационна система, се удостоверяват 
чрез квалифициран електронен времеви печат 
по смисъла на Регламент (ЕС) № 910/2014 на 
Европейския парламент и на Съвета от 23 юли 
2014 г. относно електронната идентификация 
и удостоверителните услуги при електронни 
трансакции на вътрешния пазар и за отмяна 
на Директива 1999/93/ЕО (OB, L 257/73 от 
28 август 2014 г.), наричан по-нататък „Регла­
мент (ЕС) № 910/2014“.“
§ 2. В чл. 28д се правят следните изменения 
и допълнения:
1. В ал. 1 се създава т. 5:
„5. съсловни организации на медицински 
специалисти, които по силата на закон водят 
електронни регистри на членовете си, за уп­
ражняване на професията им.“
2. Алинея 2 се изменя така:
„(2) Предоставянето на достъп до инфор­
мацията в електронния здравен запис на 
гражданина на лицата по ал. 1, т. 2 – 5 се 
извършва само след изрично писмено съгласие 
при условия и по ред, определени в наредбата 
по чл. 28г, ал. 6 при спазване на изискванията 
на чл. 28г, ал. 8.“
§ 3. В глава първа, раздел VI се създава 
чл. 28е:
„Чл. 28е. (1) Лечебните и здравните заве­
дения не носят отговорност за неверни, не­
актуални или неправилно въведени от други 
лица данни в регистрите и информационните 
системи по чл. 28г, ал. 5.
(2) При противоречие между документ на 
хартиен носител и електронен здравен запис 
относно здравната информация в Национал­
ната здравноинформационна система по отно­
шение на здравната информация предимство 
има записът в Националната здравноинфор­
мационна система, освен ако няма обективни 
причини, които поставят под съмнение автен­
тичността на електронния документ, или ако 
електронният документ е електронен образ 
на документ на хартиен носител.“
§ 4. В глава първа, раздел VI се създава 
чл. 28ж:
„Чл. 28ж. (1) Министърът на здравеопаз­
ването извършва оценка на специализирания 
софтуер, чрез който се обменят данни със 
системата по чл. 28г, ал. 1, относно лесното 
му използване и съответствието му с изиск­
ванията на наредбата по чл. 28г, ал. 6 при 
условия и по ред, определени в наредбата по 
чл. 28г, ал. 6.
(2) С наредбата по ал. 1 не може да се 
въвеждат ограничения за използване на 
софтуерни продукти на база на резултата от 
оценяването.
(3) Министърът на здравеопазването ут­
върждава списък на оценените специализирани 
софтуери по ал. 1 и го публикува на интернет 
страницата на Министерството на здравеопаз­
ването по график, определен в наредбата по 
ал. 1. В списъка се посочва и резултатът от 
извършената оценка на съответния специа­
лизиран софтуер по ал. 1.
(4) Производителите на специализирания 
софтуер по ал. 1 го предоставят на лица, оп­
ределени от министъра на здравеопазването, 
безплатно за целите на оценяването.“
§ 5. В глава първа, раздел VI се създава 
чл. 28з:
„Чл. 28з. (1) Министърът на здравеопазва­
нето изгражда и поддържа система за управ­
ление на графиците на работа с пациенти 
на медицинските специалисти в лечебните 
заведения като част от Националната здрав­
ноинформационна система.
(2) Медицинските специалисти използват 
системата по ал. 1 доброволно и безплатно.“
§ 6. В чл. 36 думите „Регламент (ЕС) 
№ 910/2014 на Европейския парламент и на 
Съвета от 23 юли 2014 г. относно електронната 
идентификация и удостоверителните услуги 
при електронни трансакции на вътрешния 
пазар и за отмяна на Директива 1999/93/ЕО 
(OB, L 257/73 от 28 август 2014 г.), наричан 
по-нататък „Регламент (ЕС) № 910/2014“ се 
заменят с „Регламент (ЕС) № 910/2014“.
§ 7. В чл. 54а т. 1 се изменя така:
„1. на физически лица, извън случаите 
на еднолични търговци, чийто предмет на 
дейност включва продажбата на диазотен